સીબીઆઇ વિવાદ રોકાવવાનું નામ નથી લઇ રહ્યું. હવે સ્પેશ્યિલ ડાયરેકટર રાકેશ અસ્થાનાની વિરુદ્ધ સીબીઆઇના એડિશનલ એસપી એસએસ ગુરમે દિલ્હી હાઇકોર્ટમાં અરજી દાખલ કરી છે. આ અરજીમાં તેમણે જણાવ્યું અસ્થાના વિરુદ્ધ 15 ઓક્ટોબરે સીબીઆઇમાં દાખલ કરાયેલી એફઆઇઆર અત્યંત સાચી છે. એફઆઇઆર દાખલ કરવામાં કાયદાકીય પ્રક્રિયાનું પાલન કરાયું છે અને હવે રાકેશ અસ્થાના કાર્ટને ગેર માર્ગે દોરી રહ્યો છે. ગુરમે જણાવ્યું છે કે, અસ્થાનાને દંડ પણ ફટકારવામાં આવે. ગુરમે અસ્થાનાની અરજીમાં તેમને સામેલ કરવાની અપીલ પણ કરી છે. સાથે જણાવવામાં આવ્યું છે કે, આ એફઆઇઆર સુપ્રીમ કોર્ટના લલિતા કુમારી ચુકાદા હઠેળ દાખલ કરાઇ છે. જેમાં જણાવવામાં આવ્યું છે કે, કોઇ સંગીન ગુનાની ફરિયાદ મળવા પર એફઆઇઆર દાખલ કરવામાં આવે.